Okresná prokuratúra Ružomberok 
Dončova 8, 034 53 Ružomberok 1 	

Sp. zn. : Pv 518/06/5508	Ružomberok, 24.6.2013
EEČ : 2-42-74-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX,XXXXX, 
dňa 26. mája 2006 v čase okolo 23.00 hod. v pohostinstve XXXXX XXXXX v XXXXX XXXXX s ďalšími dvoma osobami, spoločne napadli XXXXX, narodeného XXXXX a XXXXX, narodeného XXXXX tak, že jeden z nich najskôr chytil XXXXX pod krk a následne ho čelom hlavy udrel do nosa, XXXXX sa chytil za tvár a zohol sa od bolesti, pričom ho všetci traja bili päsťami do hlavy, trupu a tlačili ho k biliardu, kde ho stiahli na zem a tu ho niekoľkokrát udreli a kopli do rôznych častí tela, najmä do hlavy, tváre, chrbta a bokov, čím spôsobili XXXXX pomliaždenie mäkkých častí tváre a nosa, zlomeninu pravého horného zuba s dobou práceneschopnosti a obmedzenia  v obvyklom spôsobe života v trvaní od 27. mája 2006 do 11. júna 2006, následne po tom, ako sa XXXXX vrátil z toalety a chcel pomôcť XXXXX, jeden z útočníkov XXXXX udrel päsťou do tváre, následne ho chytil okolo krku a dusil ho, ďalší dvaja ho pritom niekoľkokrát udreli do tváre, hlavy bokov a brucha, kedy jeden z nich zakričal „zlom mu nohu“, ktorú mal pokrčenú v kolene a ďalší z útočníkov mu začal skákať celou silou po pravej nohe, nakoniec ho zhodili na zem a kopali mu do hlavy, trupu, čím spôsobili XXXXX pohmoždenie mäkkých častí dolných končatín na tvári a rôznych častí tela, ktoré zranenia si nevyžiadali práceneschopnosť a obmedzenie v obvyklom spôsobe života.

lebo je trestné stíhanie neprípustné podľa § 9 odsek 1 písmeno g

Odôvodnenie:
V nadväznosti na žiadosť o prevzatie trestného stíhania Okresnej prokuratúry Ružomberok pod. č. k . Pv 518/06-31 zo dňa 24.08.2007, obvinených XXXXX, nar. XXXXX a XXXXX, nar. XXXXX stíhaných za prečin výtržníctva podľa § 364 ods. 1 písm. a) Trestného zákona v spolupáchateľstve podľa § 20 Trestného zákona a prečinu ublíženia na zdraví podľa § 156 ods. 1 Trestného zákona v spolupáchateľstve podľa § 20 trestného zákona, Najvyššie štátne zastupiteľstvo Českej republiky prevzalo trestné konanie tak, ako to vyplýva z oznámenia Krajskej prokuratúry v Žiline č. k.  2 KPt 43/07 - 10 z 13.03.2008.  

	Dňa 29.04.2013 bol Okresnej prokuratúre v Ružomberku doručený trestný rozkaz Okresného súdu v Českej Lípe č.  33T 145/2009 zo dňa 20.04.2009, ktorý vo vzťahu k obvinenému XXXXX nadobudol právoplatnosť dňa 29.06.2011, čo znamená, že o skutku, pre ktorý bolo odovzdané trestné konanie obvineného do Českej republiky, bolo právoplatne rozhodnuté.

	Podľa čl. 35 ods. 1 písm. b) bod i) Európskeho dohovoru o odovzdávaní trestného konania zo dňa 15. mája 1972, ktorý ratifikovala SR aj ČR, osobu, nad ktorou bol vynesený právoplatný a vykonateľný rozsudok, nemožno pre ten istý čin ani stíhať ani odsúdiť ani na nej nemožno vykonať trest v inom zmluvnom štáte, pokiaľ uložený trest bol úplne vykonaný alebo sa vykonáva. 

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. g) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.  

	Vzhľadom k tomu, že trestné stíhanie proti obvinenému XXXXX je neprípustné podľa § 9 ods. 1 písm. g) Trestného poriadku, rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka